Foto: AP AQShning Boeing kompaniyasi va China Aviation Supplies Holding Company (CASC) 37 mlrd. dollar evaziga 300 ta samolyotni yetkazib berish haqida kelishuv imzoladi. Bu haqda Boeing saytida xabar berildi. Ma’lum bo‘lishicha, kelishuvga 300 ta tor fyuzelyajli hamda keng fyuzelyajli Boeing samolyotlarini yetkazib berish bo‘yicha majburiyat kiradi. Aniqlik kiritilishicha, shartnoma Boeing Commercial Airplanes prezidenti Kevin Makalister tomonidan imzolangan. «Xitoy muhim mijoz va sherik sanaladi. Boeing hamda Xitoy o‘zaro katta hurmat asosida qo‘shma hamkorlikning qalin tarixiga ega, hamda bu kelishuv ushbu poydevorga asoslangan», - dedi Makalister.